Imaginile din satelit arată că 35% din clădirile din Gaza au fost avariate sau distruse, susține ONU, conform stiripesurse.md.
Peste 30.000 au dispărut, mai arată informațiile statistice. Distrugerile au apărut în timpul conflictului dintre Israel și Hamas.
Imaginile din satelit analizate de Centrul de Sateliți al Națiunilor Unite (UNOSAT) arată că 35% din toate clădirile din Fâșia Gaza au fost avariate. Peste 31.000 de clădiri au fost complet distruse, potrivit CNN, scrie stiripesurse.ro.
Imaginile, colectate pe 29 februarie, au dezvăluit o creștere semnificativă a distrugerii în comparație cu evaluările anterioare efectuate în noiembrie 2023 și ianuarie anul acesta.
"În total, 35% din toate clădirile din Fâșia Gaza au fost avariate, reprezentând 88.868 de structuri, dintre care 31.198 de structuri au fost identificate ca fiind distruse, 16.908 grav avariate și 40.762 moderat deteriorate. Acest lucru reprezintă o creștere de aproape 20.000 de structuri avariate în comparație cu evaluarea anterioară realizată în ianuarie 2024", se arată în comunicatul ONU.
Orașul Khan Younis a cunoscut cea mai semnificativă creștere a pagubelor, cu peste 12.000 de structuri avariate în ultima perioadă.
Pagube de 30 miliarde de dolari în Fâșia Gaza în urma războiului
Războiul din Fâşia Gaza a produs pagube de 30 de milioane de dolari şi a distrus circa 80% din clădirile din oraşul Gaza, a estimat sâmbătă biroul de presă controlat de gruparea islamistă Hamas, conform dpa, preluat de agerpres.ro.
Au fost distruse sau avariate imobile rezidenţiale, instalaţii şi infrastructuri economice cum ar fi drumurile, sistemele electrice, conductele de apă şi de canalizare, arată sursa citată.
Informaţiile nu au putut fi verificate din surse independente.
Israelul atacă Fâşia Gaza după invazia din 7 octombrie a militanţilor palestinieni din Hamas şi din alte grupări pe teritoriul israelian, în cursul căreia au fost ucişi circa 1200 de oameni, majoritatea civili, şi au fost răpiţi circa 250.